**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų N. F. P. L., S. P. ir D. P. prašymai pirkti nuomojamus savivaldybei nuosavybės teise priklausančius būstus. Savivaldybės būsto nuomininkė N. F. prašo ir sutinka pirkti rinkos verte nuomojamą, savivaldybei nuosavybės teise priklausantį 57,23 kv. metro ploto būstą Pilies g. 5-*(duomenys neskelbtini)*, Klaipėda. Būstas nuomojamas ne socialinio būsto nuomos sąlygomis, kuriame nuomininkai išgyvenę ne trumpiau kaip 5 metus. Turto vertintojai UAB „OBER-HAUS“ nekilnojamas turtas, nustatė būsto Pilies g. 5-*(duomenys neskelbtini)*, Klaipėda rinkos vertę – 65 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkas P. L. prašo ir sutinka rinkos verte pirkti savivaldybei nuosavybės teise priklausantį51,42 kv. metro ploto būstą Šilutės pl. 88-*(duomenys neskelbtini)*, Klaipėda. Būstas nuomojamas ne socialinio būsto nuomos sąlygomis, kuriame nuomininkai išgyvenę ne trumpiau kaip 5 metus. Turto vertintojai UAB „OBER-HAUS“ nekilnojamas turtas, nustatė būsto Šilutės pl. 88-*(duomenys neskelbtini)*, Klaipėda, rinkos vertę – 50 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkė S. P. prašo ir sutinka rinkos verte pirkti savivaldybei nuosavybės teise priklausantį 19,34 kv. m ploto su bendro naudojimo patalpomis būstą bendrabutyje Minijos g. 129-*(duomenys neskelbtini)*, Klaipėda, esantį greta S. P. nuosavybės teise priklausančio būsto. Klaipėdos miesto savivaldybės administracijos direktoriaus 2021 m. kovo 16 d. įsakymu Nr. AD2-391, nurodytas būstas išnuomotas terminuotam laikotarpiui, (būsto pirkimo procedūrų vykdymui), sudarant sąlygas bendrabučio kambarius pertvarkyti į butą. Turto vertintojai UAB „OBER-HAUS“ nekilnojamas turtas nustatė būsto Minijos g. 129-*(duomenys neskelbtini)*, Klaipėda, rinkos vertę – 5580,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkė D. P. prašo ir sutinka rinkos verte pirkti savivaldybei nuosavybės teise priklausantį 18,38 kv. m ploto su bendro naudojimo patalpomis būstą bendrabutyje Minijos g. 157-*(duomenys neskelbtini)*, Klaipėda, esantį greta S. Petkevičienei nuosavybės teise priklausančio būsto. Klaipėdos miesto savivaldybės administracijos direktoriaus 2021 m. gegužės 4 d. įsakymu Nr. AD2-734, nurodytas būstas išnuomotas terminuotam laikotarpiui, (būsto pirkimo procedūrų vykdymui), sudarant sąlygas bendrabučio kambarius pertvarkyti į butą. Turto vertintojai UAB „OBER-HAUS“ nekilnojamas turtas nustatė būsto Minijos g. 157-*(duomenys neskelbtini)*, Klaipėda, rinkos vertę – 10 680,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Sprendime nurodyti pirkėjai už perkamus būstus atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

 Vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 1 ir 5 punktais, 27 straipsnio 1 dalimi, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“ ir Klaipėdos miesto savivaldybės administracijos direktoriaus 2021 m. liepos 8 d. įsakymu Nr. AD2-1266 „Dėl parduodamų savivaldybės būstų įkainojimo aktų patvirtinimo“, patvirtinti būstų įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

2

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2021 m. liepos 8 d. įsakymas Nr. AD2-1266 „Dėl parduodamų savivaldybės būstų įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 131 420,00 Eur pervedamos į savivaldybės biudžetą ir atskaičius su savivaldybės turto vertės nustatymu susijusias išlaidas – 320,00 Eur, naudojamos socialinio būsto fondo plėtrai.

 Teikiame svarstyti šį sprendimo projektą.

 PRIDEDAMA. Turto vertės nustatymo pažymų kopijos – 4 lapai.

Turto valdymo skyriaus vedėjas Edvardas Simokaitis